謝胡丞寄錫泉十瓶
作者：郭祥正
朝代：宋

paragraphs: 怜我酷嗜茗，遠分名山泉。
兹山固多錫，泉味甘尤偏。
幸遇佳客便，十缸附輕船。
開缸潄清泠，不待同茗煎。
想君民事休，時時造泉邊。
入碾龍鳳碎，浮甌乳花圓。
一啜未能止，七盃誇玉川。
兩腋生清風，飛逐蓬莱仙。
江心與谷簾，較之孰爲妍。
欲報吾子惠，仍思陸生賢。